
****

**Kirken på Nøtterøy**

**Nøtterøy menighetsråd**

**PROTOKOLL FRA MØTE I NØTTERØY MENIGHETSRÅD 5/3-2017**

På BMS

Tilstede: Aud Bjugstad Reppen, Trond Øyvind Kristiansen, Irene Lindhjem Grytnes, Iselin Skagen, Ellen Elisabeth Wisløff, Eva Gilje, Anne Aashamar, Tomas Collin, Anett Sudland Kristiansen og Sokneprest Inger Bækken

Meldt forfall: Kristian Torød Flakstad, Stine-Marie Schmedling, Anne Norheim Rød

**Åpning ved Inger Bækken**

**Saksliste**

Sak 15/2017 Godkjenning av innkalling og protokoll fra 8/2 2017

Sak 16/2017 Orientering om arbeid for ungdom og konfirmanter ved Kristine Amundsen

Sak 17/2017 Årsmøte 23/4-2017

Sak 18/2017 Justering av vedtak om bruk av kirkerommet sak 30/2016

Sak 5/2017 Markering av Luther jubileet

Sak 19/2017 Orientering om vedtak på kirkemøtet 2017.

Sak 20/2017 Høring om utnevnelse av biskoper

Sak 21/2017 Orienteringer fra råd og utvalg

Eventuelt: Neste møte i menighetsrådet «Sola Gratia» utstilling i Drammen og kirkevertskap på konfirmasjonsgudstjenestene.

**Sak 15/2017 Godkjenning av innkalling og protokoll fra 8/2-2017**

**Vedtak** Innkalling til møtet 15/3-17 godkjent.

Protokoll fra 8/2-2017 godkjent med følgende endring: Sak 11/2017 Utleiereglement for BMS. Aldersgrense for å leie BMS endres til **20 år**.

**Sak 16/201 Ungdomsarbeid**

Kristine Amundsen og Inger Bækken orienterte om arbeid med konfirmantene og annet ungdomsarbeid i kirken på Nøtterøy. Vi drøftet muligheter og utfordringer for ungdomsarbeidet. Fokus på: Hvilke aktiviteter er ønskelig og mulig for at ungdom skal oppleve tilhørighet til kirken. Samarbeid med ungdomsarbeid på Tjøme.

Noen innspill fra samtalen:

60% av kullet er konfirmanter i kirken. Tallet er ganske stabilt. Det vitner om at ungdommene ser på tilbudet som aktuelt og med god kvalitet. Det er økning i gruppen som blir med på MILK kurs etter konfirmasjonstiden, og går videre til De Unike etter det.

Ungdomsgruppen nå er «generasjon prestasjon».

Ungdommens bispedømmeråd er også opptatt av hvordan kirken kan møte ungdom med deres utfordringer, det vil komme en henvendelse fra dem om forslag til tiltak.

Kirken kan også være aktiv med tilbud om temakvelder og samtalekvelder til foreldregruppen.

Det er avgjørende viktig med gode og engasjerte medarbeidere som ungdomsledere.

**Vedtak:** Saken tas til orientering. Vi vil drøfte saken videre i forhold til felles satsingsområder i Færder.

**Sak 17/2017 Årsmøte**

Nøtterøy menighetsråd skal ha årsmøte etter gudstjenesten i Nøtterøy kirke 23.april.

**Det orienteres om følgende saker:**

«Luther markeringer til høsten»

På vei mot Færder

Nøtterøy kirke – status i prosjektet

BMS

Kirkeverter

**Arbeidsfordeling:**Innkalling og bekjentgjøring av årsmelding: Ellen

Lede møtet: Ellen

Referat: Eva

Rigge til kirkekaffe fordeling av ansvar: Eva

**Vedtak:** Innhold på årsmøte og arbeidsfordeling godkjent.

**Sak 18/2017 Justering av vedtak i sak 30/2016 om bruk av kirkerommet til gravferd,**

**Orientering i saken:**

Det kommer til tider henvendelser til kirkekontoret med forespørsler om å gjennomføre gravferd i Nøtterøy kirke uten medvirkning av prest og kirkens liturgi. Det finnes ingen nøytrale seremonirom som er velegnet der det er plass til mange på Nøtterøy. Mange føler en tilhørighet til Nøtterøy kirke selv om de ikke er medlem av kirken.

Kirkemøtet har fattet nye vedtak om Regler for bruk av kirkebygg i 2015. Kirkemøtet har strammet inn praksis bruk av vigslede kirkebygg. Vigslede kirkebygg skal kun brukes til kristne gravferder.

Menighetsrådet kan låne ut kirken til andre enn medlemmer av Den norske kirke. §8 beskriver at vi kan låne den ut til dåp, vielser og gravferd til andre kristne trossamfunn som ikke skal forrettes av ordinert prest i Den norske kirke, men av pastor eller prest fra et annet kristent trossamfunn.

Nøtterøy menighetsråd hadde saken til behandling i mai 2016, og fattet vedtak 30/2016 i tråd med bestemmelsene fra kirkemøtet. I ettertid ser vi at det har kommet en feil i punkt 2 i vedtaket. Menighetsrådet må derfor justere vedtaket slik at det blir i tråd med vanlig praksis. Det nye vedtaket skal erstatte vedtak i sak 30/2016.

1. Nøtterøy menighetsråd forholder seg til Regler for bruk av kirken vedtatt av Kirkemøtet 2015 herunder presiseres «§4. og §8».
2. Nøtterøy kirke kan bare brukes til gravferder som forrettes av prest/diakon i Den norske kirke, eller prest/pastor i andre kristne trossamfunn.
3. Kirkerommet kan ikke brukes av ikke-kristne tros- og livssynssamfunn til utøvelse av deres tro eller religion.
4. Nøtterøy menighetsråd ber kirkevergen orientere begravelsesbyrået om regelverket.

**Sak 5/2017 Markering av Luther jubileet**

**Vedtak:**

Referat fra planleggingsgruppen sendes. Teie og Torød menighetsråd orienteres også om planlegging av aktiviteter.

Søknad om tilskudd til forestillingen Katharinas stemmer sendes før 1.april.

**Sak 19/2017 Orientering om vedtak på kirkemøtet 2017**

**Vedtak:**

Ny vigselsliturgi og dåpsliturgi iverksettes i Nøtterøy kirke.

Arbeid med liturgisk musikk er ikke ferdig til videre behandling. Vi avventer videre orientering før vi tar det opp til behandling i Gudstjenesteutvalg og menighetsrådet.

**Sak 20/2017 Høringsuttalelse om utnevnelse av biskoper.**

**Orientering i saken:**

Kirkerådet har sendt «Ny ordning for utpeking av biskoper» på høring. Linken til høringen er tidligere utsendt. Videresendt fra Merete Allum 15/2-17. Lederforum har drøftet innspill til felles høringssvar fra de tre menighetene. Høringssvaret er sendt ut.

**Vedtak:**

Nøtterøy menighetsråd støtter felles høringsuttalelse fra Teie, Torød og Nøtterøy med følgende endring: Prostenes stemmerett opprettholdes.

Høringsuttalelsen ligger vedlagt protokollen.

**Sak 20/2017 Orienteringer fra råd og utvalg**

* AU: Protokoll og revisjon av husregler BMS godkjennes.
* Misjonsutvalget/Reisen til Filippinene: Misjonsreisen har hatt stor betydning for dem som var med og for videre arbeid med prosjektet. Ungdommene som var med har allerede fått oppdrag om å formidle inntrykk fra reisen både på skolene og i andre lag og organisasjoner. Misjonsutvalget arbeider videre med informasjon og presentasjon fra reisen.
* Konsertutvalget:

Vårsemesteret: Konsert med Jarlsberg Vokale var vellykket. Avtaler blir inngått med Vestfold Festspillene om konsert i vår. Avtaler er i orden med «Operagutta».

Høstsemesteret: Avtale inngått med jazzgruppe Jutlandia. Menighetsrådet ga tilslutning til at det er spennende med noen flere jazzarrangementer. Det avtales videre med Birgitte Soo Jin. Julekonsert med Wenche og Tone Krohn settes inn i julefestivalen.

* Status kirkeverter. Det kommer 2 nye kirkeverter

**Eventuelt**

**Neste møte i menighetsrådet 26.april «Sola Gratia» utstilling i Drammen.**

Tid: vi ønsker utstilling kl. 18.00

Reisemåte: Tomas kan kjøre

Endelig reiserute og påmelding kommer.

Vi har behov for et møterom og spisested i tilknytning til utstillingen.

**Kirkevertskap på konfirmasjonsgudstjenestene 7. og 14.mai. Hvem har mulighet til å være med?**

Irene sender ut oppsett og forespørsel om deltagelse:

7. mai kl. 10.00 og kl.12.30

14.mai kl. 10.00 og kl.12.30

Nøtterøy 16.03.2017

Ellen E. Wisløff

Leder